Az eljárás rövid ismertetése:
A hagyatéki eljárás a halottvizsgálati bizonyítványnak a jegyzőhöz való megérkezését követően, hivatalból induló eljárás.
Az eljárás leírása:
Az eljárásról értesítést kap az a személy, aki a halottvizsgálati bizonyítványon hozzátartozóként került megjelölésre.
Hozzátartozó – hivatali megkeresésre – nyilatkozik elhunyt ingó és ingatlan vagyonára vonatkozóan.
· Hagyaték hiányában az iratanyag további intézkedés nélkül irattárba kerül.
· Amennyiben az elhunyt rendelkezett ingó-ingatlan vagyonnal, úgy hagyatéki leltár kerül felvételre. Ingatlan vagyon esetén adó- és értékbizonyítvány készül, majd az iratanyag illetékes közjegyző részére kerül továbbítása mellékletekkel együtt.
A közjegyző kitűzi a tárgyalás időpontját, melyre az öröklésben érdekelteket beidézi és átadja a hagyatékot.
Az eljárás jogi alapja: 
· A hagyatéki eljárásról szóló 2010.évi XXXVIII. törvény,
· a hagyatéki eljárás egyes cselekményeiről szóló 29/2010.(XII.31.) KIM rendelet,
· Az általános közigazgatási rendtartásról szóló 2016. évi CL. törvény (Ákr.) 
· Az információs önrendelkezési jogról és az információszabadságról szóló 2011. évi CXII. törvény 5. § (1) bekezdés (Info tv.)
Illetékességi terület:
Az elhunyt utolsó állandó lakóhelye, ennek hiányában tartózkodási helye, illetve az ingatlan fekvése szerinti Polgármesteri Hivatal illetékes eljárni.
Benyújtandó dokumentumok:
A hozzátartozó részére küldött értesítés tartalmazza a leltár felvételéhez szükséges iratokat.
Eljárási illetékek:
Az eljárás illetékmentes.
Eljárás megindítása:
Az eljárás hivatalból indul.
A továbbiakban a hozzátartozó részére kitöltött nyomtatványt és mellékleteit Herceghalom Község Jegyzőjéhez kell benyújtani, személyesen nyitvatartási időben, vagy eljuttatni postai úton, vagy,
I. fokon döntést hozó szerv:
Döntés nem születik, az iratanyag átadásra kerül az illetékes közjegyző részére. Hagyaték hiányában az iratanyag további intézkedés nélkül kerül irattárazásra. 

